

Pressemeddelelse Den 14. april 2015

**Stavblendere fra Bosch og Siemens indeholder ikke skadelige kemikalier**

En analyse betalt af Forbrugerrådet Tænk Kemi konkluderer, at en række stavblendere på det danske marked lækker klorparaffin, når de anvendes. Klorparaffin tilhører en gruppe af stoffer, der er skadelige for mennesker.

Ti stavblendere fra forskellige producenter blev testet, heraf én fra Bosch. Testen viser, at Bosch’s stavblendere ikke lækker klorparaffin, hvilket Bosch kan bekræfte.

- Sikkerheden for vores forbrugere er topprioritet for os, og vi kan bekræfte, at vores stavblendere ikke indeholder klorparaffin, siger Johan Wegelius, Category Manager for Food Preparation fra BSH Hvidevarer A/S

BSH’s egen fabrik, der fremstiller virksomhedens stavblendere, kan også bekræftet, at klorparaffin ikke anvendes i produktionen, og at Bosch og Siemens’ stavblendere er sikre at bruge.

- Vi synes, det er vigtigt at give denne besked til forbrugerne, især da vi ved, at mange bruger deres stavblendere til at tilberede babymad, og derfor bør de forsikres om, at vores produkter er sikre at bruge, siger Johan Wegelius.

**For spørgsmål, kontakt venligst:**

Johan Wegelius  
Category Manager Food Preparation  
BSH Home Appliances AB  
+47 22 66 06 00

Dorrit Axel

Bosch Hvidevarer A/S

Tlf.: 44 89 85 16

**Om Bosch**

Bosch Hvidevarer indgår i BSH Home Appliances Group, som er Europas førende producent af hvidevarer med mere end 53.000 ansatte, 43 fabrikker og præsentation i ca. 50 lande verden over. Hos Bosch er der fokus på hver eneste detalje, og det har hjulpet forbrugeren til en enklere og tryggere hverdag siden 1886, hvor Robert Bosch grundlagde virksomheden. Han havde et stærkt engagement i social ansvarlighed og arbejdede for at virksomheden skulle gå hånd i hånd med samfundsudviklingen. Det er værdier, der har præget virksomheden og bidraget til, at Bosch i dag fremstiller hvidevarer med meget høj ydelse og kvalitet. Omsætningen for BSH Home Appliances i Norden var i 2014 3,9 milliarder DKK. Læs mere på: <http://www.bosch-home.dk>